वीडियो शेयर कर कहा- ये तो तुमसे भी ज्यादा टैलेंटेड है, बुलाया- छोटा पठान
Shahrukh Khan Impressed by Irfan Pathan's Talented Son's Dance on Pathan Song बॉक्स ऑफिस पर धमाल मचाने के बाद अब शाहरुख खान की फिल्म पठान OTT पर फैंस को एंटरटेन कर रही है। करीब 2 महीने बाद भी फैंस के बीच पठान
बॉक्स ऑफिस पर धमाल मचाने के बाद अब शाहरुख खान की फिल्म पठान OTT पर फैंस को एंटरटेन कर रही है। करीब 2 महीने बाद भी फैंस के बीच पठान के गानों का क्रेज बरकरार है। इस बीच बुधवार को पूर्व क्रिकेटर इरफान पठान ने अपने बेटे सुलेमान खान का वीडियो शेयर किया, जिसमें वो झूमे जो पठान गाने पर थिरकते हुए नजर आ रहे हैं। इरफान के बेटे का ये वीडियो देख शाहरुख भी इसे शेयर करने से खुद को रोक नहीं सके। इतना ही नहीं उन्होंने सुलेमान को छोटा पठाना भी कह दिया।
वीडियो में जैसे ही इरफान अपने फोन पर गाना प्ले करते हैं, उनके नन्हें बेटे गाने को पहचान जाते हैं और डांस करना शुरू कर देते। सोशल मीडिया पर इरफान के बेटे का यह क्यूट वीडियो खूब पसंद किया जा रहा है।
सुलेमान का डांस देख शाहरुख हुए इम्प्रेस 
बुधवार को इरफान ने ट्विटर पर वीडियो शेयर करते हुए लिखा- ‘खान साहब प्लीज अपनी लिस्ट में एक और क्यूट फैन को शामिल कर लीजिए।’
गुरुवार सुबह इरफान का वीडियो शेयर करते हुए शाहरुख ने लिखा- ‘ये तो तुमसे भी ज्यादा टैलेंटेड निकला,छोटा पठान।’
वीडियो देख यूजर्स ने जमकर किया रिएक्ट 
इरफान पठान के बेटे का डांस देख फैंस बेहद इम्प्रेस हुए हैं। एक यूजर ने कमेंट सेक्शन में लिखा- ‘बच्चे ने जैसे पठान के गाने को सुना, वो तुरंत उठा और डांस करने लगा। ये हम सभी फैंस के लिए खुशी की बात है। लेकिन छोटा पठान तो अबराम है?’ दूसरे यूजर ने इरफान को लिखा- मेरे घर पर भी यही हाल है, जब भी मेरी बेटी ये गाना सुनती है। वो बेद खुश हो जाती है और उसके चेहरे के एक्सप्रेशन बदल जाते हैं। एक क्रिकेट फैन ने लिखा- आप और शाहरुख दोनों अपनी-अपनी फील्ड के बादशाह हैं।
पठान का लाइफटाइम कलेक्शन 
बॉक्सऑफिस कलेक्शन की बात करें तो पठान बॉलीवुड की सबसे ज्यादा कमाई करने वाली फिल्मों की लिस्ट में पहले पायदान पर है। इंडिया में फिल्म का लाइफटाइम कलेक्शन 540.88 करोड़ है। वहीं पठान ने वर्ल्ड वाइड बॉक्स ऑफिस पर 1046 करोड़ की कमाई की है।
वर्कफ्रंट की बात करें तो शाहरुख इन दिनों जवान, डंकी और सलमान खान की फिल्म टाइगर की शूटिंग में बिजी हैं। ऐसे में इस साल किंग खान हमें 3 फिल्मों में नजर आएंगे।